Lav et referat af nedenstående tekst:

Tekst:
Nisser, engle og julekugler pryder hos Saida Pedersen fra Mors. Hun fylder hvert år sit hjem med masser af pynt. Men hun pynter ikke op med hvad som helst. Pynten skal nemlig helst være hvid. - Uh, jeg elsker jul. Det har jeg altid gjort. Det er den bedste tid på året, siger Saida Pedersen fra Mors. Men der har ikke altid være fyldt med julepynt i Saida Pedersens liv. Da hun var yngre, blev der nemlig slet ikke pyntet op. - Jeg havde en storebror, som døde den 25. december. Derfor pyntede vi aldrig op til jul derhjemme. Og det tror jeg stadig sidder i mig, så da jeg blev ældre, så gik jeg fuldstændig amok i julepynt, siger hun. Saida Pedersen har en neglesalon, og her er julen også nået frem. - Jeg synes, det er hyggeligt. Og jeg kan rigtig godt lide, at det er så stilrent på en hyggelig måde, og at der er gjort så meget ud af det, siger Kristina Nielsen, mens hun får ordnet negle i salonen. Saida Pedersen ved ikke, hvor meget tid hun bruger på at pynte hjemmet op, men hun kan afsløre, at det tager mere end et par timer.

Referat:
Hos Saida Pedersen bliver julen budt velkommen med pynt - masser af pynt.